Cuneiform Tablet CTMMA 1 76 (MMA 66.245.3)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šur-e-mu-qí qí-bi-ma um-ma da-dí-a-ma lá-qé-pu-um DUMU a-kà-zi 3 ma-na KÙ.BABBAR ḫa-bu-lam ṭup-pu-šu ḫa-ar-ma-am <big_gap> ú-kà-al be-ú-lá-tí-a ú-kà-al a-ḫa-ma 7 ma-na AN.NA a-na ší-a-ma-tim a-dí-šu-um ŠÀ.BA 3 ma-na LÁ 1 GÍN.TA AN.NA ú-ta-e-ra-am 4 ma-na 1 GÍN i li-bi₄-šu ù 0.33333 ma-na KÙ.BABBAR i ba-áb-tí-a il₅-qé ù ni-kà-sí ma-du-tim iš-tí-šu ki-ma a-wi-lim lam-nim e-pu-ša-ni-ma pu-uz-ra-am i pá-ni-a iṣ-ba-at ma-a ù ḫa-ra-an li-bi₄-šu uk-ta-na-ša-ad a-ḫi a-ta a-ma-kam lu KÙ.BABBAR lu lu-qú-tám mì-ma i qá-tí-šu i-ba-ší-ú ṣa-ba-at ù a-šar lu-qú-sú iš-tí a-ḫi-im i-ba-ší-ú ṣa-ba-at lu e-ta-lá-at ú šu-a-tí iš-tí-kà šé-ri-a-šu šu-ma mì-ma i-qá-bi₄ a kà-ri-im ri-dí-šu <big_gap> ša iš-mu-ḫu-ma i pá-ni-a i-be-ru-ú